ใช้กราฟิกแทนกูเกิลแม็ป แผนที่รายงานสภาพจราจร
บก.จร.เล็งอัปขึ้นเว็บฯ ส.ค.นี้,พ.ต.อ.กิตติ อริยานนท์ รอง ผบก.จร.กล่าวว่า บก.จร. มีแนวคิดที่จะปรับเปลี่ยนแผนที่ แจ้งสภาพรถติดในพื้นที่กรุงเทพฯ จากเดิมที่เคยใช้แบบกูเกิลแม็ป (google map) โดยแสดงสัญลักษณ์สีแดง หมายถึงการจราจรหนาแน่น สีเหลือง หมายถึงการจราจรเบาบาง และสีเขียว หมายถึงการจราจรคล่องตัว แต่เนื่องจากกูเกิลแม็ปยังมีข้อจำกัด เพราะไม่ได้แยกระหว่างพื้นราบและทางด่วน จึงเปลี่ยนการทำแผนที่แสดงสภาพการจราจรให้เป็นรูปแบบกราฟิก แยกระหว่างพื้นราบและการจราจรบนทางด่วนออกจากกัน ซึ่งในแผนที่กราฟิกนั้นจะแสดงสัญลักษณ์ที่มีผลกระทบต่อสภาพการจราจร เช่น เหตุรถชน รถเสีย ถนนที่มีพื้นที่ก่อสร้าง โดยจะมีสัญลักษณ์แตกต่างกันออกไปตามเหตุการณ์ นอกจากนี้จะมีการใส่ข้อมูลรายละเอียดแนะนำทางเลี่ยงให้ประชาชนได้เลือกใช้เพื่อเป็นการลดผลกระทบด้านการจราจรด้วย,พ.ต.อ.กิตติกล่าวต่อว่า การปรับเปลี่ยนดังกล่าวจะทำให้ตรวจสอบข้อมูลสภาพการจราจรได้ง่ายขึ้น ลดความสับสนในการตรวจสอบเส้นทาง โดยจะใช้เวลาในการเขียนโปรแกรมประมาณ 1-2 เดือน เมื่อดำเนินการเสร็จแล้ว จะนำข้อมูลแผนที่กราฟิกทั้งหมด ออนไลน์บนเว็บไซต์ ,www.trafficpolice.go.th,  เพื่อให้ประชาชนได้เข้าไปค้นหาข้อมูลสภาพการจราจรได้อย่างสะดวกมากยิ่งขึ้น คาดว่าประมาณเดือน ส.ค.61 ประชาชนจะเข้าไปค้นหาข้อมูลสภาพการจราจรบนแผนที่แบบกราฟิกได้.
พ.ต.อ.กิตติ อริยานนท์ รอง ผบก.จร.กล่าวว่า บก.จร. มีแนวคิดที่จะปรับเปลี่ยนแผนที่ แจ้งสภาพรถติดในพื้นที่กรุงเทพฯ จากเดิมที่เคยใช้แบบกูเกิลแม็ป (google map) 
กิตติ อริยานนท์,กูเกิลแม็ป,การจราจร,รายงานสภาพจราจร,รถติด,ข่าวทั่วไป